Това води до договори с германите и сблъсък със Стилихон на Великден, 6 април 402 г. в битката при Поленция, завършила с римска победа. Аларих се оттегля в Лигурия. На следващата година вестготските нашественици търпят още едно поражение (Битка при Верона, 403 г.) от войските на Стилихон. Сключен е мир с Аларих, съгласно който той се изтегля с племето си отвъд римска територия, на североизток от Илирик.